Document ID: /roh_data/filtered/swiss_laws_in_ROHinterleaved.jsonl.gz/19582

This text was translated from EN into Rumantsch Grischun.

All members of the arbitral tribunal must participate in the deliberations and decisions. If an arbitrator refuses to participate in a deliberation or a decision, the others may deliberate or decide without him or her, unless the parties have agreed otherwise. The award is determined by a majority decision, unless the parties have agreed otherwise. If no majority is reached, the award is determined by the chairperson.

A tractativas ed a votaziuns ston cooperar tut ils commembers da la dretgira da cumpromiss. Sch’in commember refusescha da sa participar ad ina tractativa u ad ina votaziun, pon ils ulteriurs commembers tractar e decider senza el, nun che las partidas hajan fixà insatge auter. La dretgira da cumpromiss pronunzia la sentenzia da cumpromiss cun la maioritad da las vuschs da ses commembers, nun che las partidas hajan fixà insatge auter. Sch’i na resulta betg ina maioritad da las vuschs, pronunzia il president la sentenzia da cumpromiss.